Kepa Errasti

Kepa Errasti Gorroño (Aretxabaleta, ) euskal aktorea eta gidoilaria da, antzerkian, telebistan eta zineman aritutakoa.

Eskola garaian hasi zen lantzen antzerkirako zaletasuna eta gaitasuna, Iparragirre antzerki-lana izan zen lehenengoa eskolan prestatu zutena 12 urte zituela. Kazetaritza ikasi zuen Euskal Herriko Unibertsitatean. Geroago Donostian Antzerkia ikasi zuen eta laster hasi zen Goenkalen.

2015ean Xake Produkzioak sortu zuen Xabier Ormazabalekin Mami Lebrun obra aurrera ateratzeko, non aktoreaz gain gidoilaria ere izan zen. 2016an estreinatu zuten Mami Lebrun. Kepa Errasti, Ane Pikaza eta Ainara Ortegak aktore eta Getari Etxegarai zuzendari zirela. 

Antzerkian, Mami Lebrun lanaz gain, eszenatokia ezagutu duten beste bi antzezlanen egilea da, Lur (Xake Produkzioak, 2018ko maiatzaren 4an estreinatua) eta Erlauntza (Vaivén Producciones, 2018). Aipatutako kasu guztietan, barne bultzada edo emozio pertsonal batetik abiatuta, kezka eta esanahi kolektiboak biltzen dituen istorio bat planteatzen du Kepak bere lanetan, transexualitatea, genero-ikuspegia, amatasuna, edota heriotza eta belaunaldien arteko transmisioa izanda abiagunea; pertsonala kolektiboa ere badela frogatuz berriro ere. Eta kolektiboa pertsonala ere bai.

Telebistarako eta zinemarako gidoigintzan ere aritu izan da, Aitona mantangorri laburmetraia, kasu. 

 Antzerkia 

 2023: Sexberdinak (Ttanttaka Teatroa). Gidoia idatzi zuen Telmo Iruretarekin batera. Donostia Antzerki Saria irabazi zuen.
 2022: Tarara (Hika) 
 2020: Ama kuraia. (Bertol Brecht-en testua Kepa Errastik euskaratu zuen 2019an, eta Arriaga antzokiak ekoiztu zuen Maria Goirizelaia zuzendaritzapean. Estreinaldia 2020ko martxoaren 18rako programatuta bazegoen ere, Koronabirus pandemia dela eta urriaren 22ra arte atzeratu behar izan zuten.
 2020: Fadoak entzuten zituen gizona.  2021ko Donostia Antzerki Saria lortu zuen.
 2018: Garai Zekenak (Arriaga antzokia). Henrik Ibsenen Hedda Gabler lanean oinarrituta dagoen Denise Despeyrouxen jatorrizko testua Nerea Lorentek egokitu zuen euskarara. Eta Raúl Cancelo zuzendu zuen. Antzezleak hauek izan ziren:  Miren Gaztañaga, Kepa Errasti bera, Arantza Goikoetxea, Gabriel Ocina, Aritza Rodríguez eta Pako Revueltas.
 2018: Lur (Xake)
 2017: Bodorrio - Txarriboda (Hika teatroa)
 2016: thumb|255x255px|Gidoia (Susa, 2020)Mami Lebrun (Xake). Aktoreaz gain gidoilaria ere izan zen. 2018ko Donostia Antzerki Saria lortu zuen.
 2014: Cyrano de nueva orleans (Vaiven)
 2013: Terapias (Vaiven)
 2012: Lotsagabe / sinverguenzas (Vaiven)
 2010: Miauless (Vaiven)
 2008: Amamaren memoria (Pok)
 2008: Ni ez naiz txotxolo (Pok)
 2006: Pizti domatzailea (Txalo)

 Filmografia 
 Zinema 
 Karmele (2025)
 Maspalomas (2025)
 La ballena (2025)
 Irati (2022)
 Erlauntza (2020)
 Nora (2020)
 Lasa eta Zabala (2014, Abra)
 Loreak (2014)
 Aitona Mantangorria (film laburra, 2014)
 Urrezko eraztuna (film laburra, 2011)

 Telebista 
 Elkano: mugarik gabe (2022)
 Barre librea (2020-2021)
 Ihesaldia (2019)
 Bi eta bat (2012)
 El asesinato de Carrero Blanco (2010)
 Sabin (2011)
 Martin (2009)
 Goenkale (2005-2009)

 Sariak eta errekonozimenduak 

 2020: Antzerkiko Besarkada saria, Euskal Aktoreen Batasunak emanda.
 2021: Donostia Antzerki Saria, 2020ko Antzezlan Onena Fadoak entzuten zituen gizona
2024: Donostia Antzerki Saria irabazi zuen berak zuzendutako Sexberdinak antzezlanak. Telmo Irureta eta Aitziber Garmendia zituen protagonista. Gidoia Kepa Errazti eta Telmo Esnalen artean sortu zuten. Sexua du ardatz antzezlanak. Ezgaitasunak dituztenen eta ez dituztenen sexu ohiturak eta bizipenak alderatzen ditu obrak.

 Erreferentziak 

 Kanpo estekak 

 Kepa Errasti. IMDb datu-basean

Kategoria:Aretxabaletarrak
Kategoria:Gipuzkoako aktoreak
Kategoria:Euskal Herriko Unibertsitateko ikasleak
Kategoria:Euskal Herriko LGBT pertsonak